הלפגוט נולד בפיוטרקוב טריבונלסקי שבפולין, המקום בו, לאחר כיבושו במלחמת העולם השנייה הקימו הגרמנים את הגטו הראשון על אדמת פולין. בשואה איבד את הוריו ואחת משתי אחיותיו. לאחר השואה נכלל בן בקבוצת יהודים, שקיבלו מקלט בבריטניה, שם התחיל ללמוד כלכלה. ב-1948 התחיל לעסוק בהרמת משקלות ובמהרה היה לאלוף אנגליה. ב-1950 נסע עם המשלחת של מכבי אנגליה לישראל והשתתף במכביה השלישית וזכה במדליית זהב. הוא השתתף גם במכביה הרביעית ובמכביה החמישית וגם בהן זכה במדליית זהב.